title: Molla Lütfi
article: ملا لطفی
  ) سعادتلو حالت بك افندى حضر تلوينك اثارندندر
   ( فاضل دل اگاه تو قاتلی مولانا لطف الله که ملا لطفی دیو معروف اولوب سلاطين عثمانيه نك سكزنجيسى سلطان بايزيد غازينك عصر سلطنتنده مدرس مدارس علم و عرفان اولان علمای عظامك بنامی انصاف اولنور ايسه حق تقدم زكاء و ذكاوتى حيثيتله جمله سنك اما می ایدی
  مولانا لطفي ابتدا امهات علوم عالیه یی ابو الفح سلطان محمد خان غازينك خواجه سی اولوب ٨٧٥ سنه هجر به سنده رتبۀ وزارتله رزانت ذاتیه سی تقدیر و خواجه پاشا عنوانیله شانی توقیر بیوریلان سنان پاشادن تعلیم ايدرك از زمانده اخذ قبضه اجازتله موقف استفاده دن آماجگاه افاده یه واصل اولدی
  اتفاق اول اثناده مولانا علا الدین علی بن محمد فوشی که علی قوشی لقبيله مشهور و علوم ریاضیه ده يد بيضاسی مسلمدر سمرقند جهتندن در سعادته كلوب حضرت فاتح ایسه سنان پاشایی اقتباس انوار رياضياته مبرمانه مشوق بولنملر بله سنان پاشاد شی زمره تلامذه سنك باهر التمييزي ملا لطفی یی تحصیل ایجون مولانای مشار اليهك معيتنه ويردى
  ملا لطفی استعداد خدا دادينك سائقه اقتداری سایه سنده على قوشجيدن على جناح السرعه استفاضة ملكات بدیعه ایله شکار ایلدیکی اهوی ریاضی یی سنان پاشانك رياض استيناس وتلقينه اهدا ایدوب پاشای مشاراليه مسائل غامضة رياضيه نك عقد و حلنده د. كمالنى اقبالی کی حد غایته کونوردی . ملا اطفی دخی شو وسیله شکرانه ایله حق شاگردانه یی استادانه برینه کتوردی
  بوارالق حضرت فاتح خزانه عامره ده محفوظ اولان كتب نفيسه نك كه - هر بری جوهر جان کی ارباب مطالعه به حیات تازه ویرر - حسن محافظه سی امر الزمنه مأمور ايدلك اوزره علمادن امین برذات قیمت شناسك انتخابی اراده بیورد قارندن سنان پاشانك تنسيبيله ملا لطفى حافظ الكتب تعيين اولنه رق بوجهتدن دخی كتيبه اطلاعنه ابواب مدينة حقایق و دقایقی کشاده بولوب انواع بدايع معارف و فنونی دست غنیمتنه کیبردی
  ) تحصیل کمالات كم آلات الله اولماز ( حقيقة ملا لطفی هر یوزدن تكميل كمالات وتزيين شمائل و اخلاق ايليه رك درونی تموج ضيادن رنك وفر ويرد در یتیم فیوضات ایله صدفچه ترکیبی مشحون و بیرونی تنسم صبادن رخساره تبسم کوسترر موجه ترکیبی
  لطافت نمون» اولوب سيرته صورته ساحلسن دریایه دو شیدی ناسین الحاصل ملا لطفيتك لطف مولای متعال اولان کمالی نه مرتبه عالی اینه محاسن طبیعیه ی دخی اکا تالی اولوب كويا شو ایکی فضيلت جليله توأمان اوله رق فرقلری بريسنك كسبى ديكر ينك وهي اولمسيدر » دينله خواجه بر تعبیر اولور
  جهانده هانکی نخل برومند واردر كه برك و بار ويروب سایه صالسونده عاقبت خزان کورمسون فلکده هانکی نجم سعاد تدر که ذروه کاله ایرسونده دركه زواله دو شمسون
  ايشته بوقبیلدن اوله رق سائق طالع متلون المطالع سنان پاشانك دخی دور اقبالتی ادباره منقلب ایدوب مقر اقامتنی دار السلطنتدن سفر بحصاره نقل ابتدى ظلك جسمه اولان ارتباطی مثلاو ملا لطفی دخی سنان پاشادن ایرلا وب کولکه کبی براکده کیندی وقتا که حضرت فاتحت روح پرفتوحی حصن حصین خلد برینده فتح ايدرك جوار فاتحده مستغرق دریای الفاتحه اولوب اورنك خلافته مشار اليه سلطان بایزید صفوت مزيد جلوس ايلد كده
   (الت پانی او بر دولا بده در)